Гум и зы Iыхьэ
КъБКъУ-м и медицинэ колледжым иджыблагъэ щекIуэкIащ хабзэ хъуауэ къызэрагъэпэщ «Уэ си гум уриIыхьэщ» псапащIэ концертыр.
Мы гъэми, нэгъабэ хуэдэу, абы къыхэкIа мылъкумкIэ зыщIагъэкъуэнущ Психоневрологие республикэ диспансерым и сабий къудамэм.
Iуэхум жыджэру хэтащ колледжым и егъэджакIуэхэри студентхэри. НыбжьыщIэхэм ягъэхьэзыра концертым кърихьэлIа псори дихьэхауэ еплъащ.
— Ди щIалэгъуалэр гуапагъэ яхэлъу, гущIэгъур ящIэу, нэгъуэщIым и гузэвэгъуэр зыхащIэу апхуэдэщ. ФIыщIэ фхузощI фи гур зэIухауэ, хуэныкъуэм зыщIэвгъэкъуэфу дунейм фызэрытетым папщIэ. Нобэ зэIущIэм кърихьэлIа псори фи фIыгъэкIэ куэдкIэ нэхъ цIыхуфIи нэхъ гуапи хъуащ, — жиIащ колледжым и унафэщI Пщыбий Светланэ.
Уэлджыр Аринэ.
